ธปท.ขายพันธบัตรวงเงิน 4.5 หมื่นล้านบาท
ธปท.ขายพันธบัตรวงเงิน 4.5 หมื่นล้านบาท เปิดประมูล 14 ก.ค.นี้ เป็นการดูดซับสภาพคล่องส่วนเกินในระบบเศรษฐกิจ
12 ก.ค. 2559

ธปท.ขายพันธบัตรวงเงิน 4.5 หมื่นล้านบาท เปิดประมูล 14 ก.ค.นี้ เป็นการดูดซับสภาพคล่องส่วนเกินในระบบเศรษฐกิจ
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) ได้ออกประกาศกำหนดแผนการออกพันธบัตรธนาคารแห่งประเทศไทย อายุไม่เกิน 15 วันในเดือนก.ค.ปีนี้ โดยจะออกประมูลขายพันธบัตรรุ่น พ. 28/13/59 วงเงิน 4.5 หมื่นล้านบาท อายุ 13 วัน เปิดประมูลขายในที่ 14 ก.ค.นี้ กำหนดวันชำระเงิน 20 ก.ค. และพันธบัตรครบกำหนดอายุ 2 ส.ค.59
ทั้งนี้ การออกพันธบัตรธปท.เป็นการทำหน้าที่ปกติของธนาคารกลาง ที่ต้องดูแลดูดซับสภาพคล่องในระบบที่มีส่วนเกินในระบบให้อยู่ในระดับที่เหมาะสม สอดคล้องกับระดับอัตราดอกเบี้ยและความต้องการของระบบเศรษฐกิจ